Apr 28,2016
ఎన్‌హెచ్‌పీసీ షేర్‌ సేల్‌కు 1.56 రెట్ల స్పందన
ముంబయి: 'నేషనల్‌ హైడ్రో ఎలక్ట్రిక్‌ పవర్‌ కార్పొరేషన్‌' (ఎన్‌హెచ్‌పీసీ) సంస్థలో 'ఆఫర్‌ ఫర్‌ సేల్‌' (ఓఎఫ్‌ఎస్‌) ద్వారా సర్కారు నిర్వహించిన డిజిన్వెష్ట్‌మెంట్‌ ప్రక్రియకు తొలి రోజుమంచి స్పందన లభించింది. స్టాక్‌ ఎక్స్ఛేంజీల వద్ద అందుబాటులో ఉన్న సమాచారం మేరకు రూ.2,700 కోట్ల విలువైన షేర్‌సేల్‌ ఆఫర్‌కు దాదాపు 1.56 శాతం స్పందన లభించింది. ఈ ఆపర్లో అందుబాటులో ఉంచిన 1.26 బిలియన్‌ షేర్లకు గాను సంస్థాగత ఇన్వెష్టర్ల నుంచి దాదాపు 1.57 బిలియన్‌ బిడ్లు లభించాయి. ఎక్కువ మొత్తంలో బిడ్‌లు ప్రభుత్వ రంగ సంస్థల నుంచే లభించినట్లుగా ఇన్వెస్ట్‌మెంట్‌ బ్యాంకింగ్‌ విభాగాలు తెలిపాయి. ఫ్లోర్‌ ధర రూ.21.75 వద్దే ఎక్కువ బిడ్‌లు దాఖలైనట్లుగా సమాచారం. ఈ ఆర్థిక సంవత్సరానికి ప్రభుత్వ రంగ సంస్థలలో పెట్టుబడుల ఉపసంహరణ ద్వారా దాదాపు రూ.56,500 కోట్ల నిధులను సమీకరించాలని నిర్ణయించిన సర్కారు తొలత ఆ ప్రక్రియను ఎన్‌హెచ్‌పీసీతోనే మొదలుపెట్టిన విషయం తెలిసిందే.
మీ స్నేహితులకు రికమెండ్ చెయ్యండి